ai4bharat/Pralekha huggingface dataset:
اسٹیل کی وزارت
مالی سال 23 کے ربع ثانی کے مقابلے میں ربع ثالث میں ایم او آئی ایل کے منافع میں 55 فیصد کا اضافہ
مینگنیج کی پیداوار 2.41 لاکھ ٹن سے بڑھ کر 3.37 لاکھ ٹن ہو گئی
31 جنوری 2023 کو ایم او آئی ایل کے بورڈ آف ڈائریٹرز نے 31 دسمبر 2022 کو ختم ہونے والے ربع اور نو مہینوں کے مالی نتائج کو منظوری دی ۔
ربع ثالث میں 39.52 کروڑ روپے پر ٹیکس کے بعد منافع  مالی سال 23 کے ربع ثانی سے 45 فیصد زیادہ تھے ۔ کمپنی نے اسی مدت کے دوران 40 فیصد کی نمو درج کرتے ہوئے 2.41 لاکھ ٹن کی مینگنیج کے مقابلے میں 3.37 لاکھ ٹن مینگنیج تیار کیا ہے ۔خام مینگنیج کی فروخت بھی مالی سال 23 کے ربع ثانی کے مقابلے میں2.06 سے 2.97 لاکھ ٹن تک 44 فیصد تک بڑھ گئی ۔ اسی مدت کے دوران آپریشن سے ہونے والی آمدنی نے 236 کروڑ سے 302 کروڑ روپے تک 28 فیصد بہتری کا مظاہرہ کیا ہے ۔
9 ماہ کی مدت کے دوران ربع ثالث کی شروعات تک بارش کے موسم کے باوجود پیداوار 8.57 سے 9.00 لاکھ ٹن تک 5 فیصد اضافے کے ساتھ بڑھ گئی ۔
ایم او آئی ایل بورڈ نے ہر 10.00 روپے کے فیس ویلیو پر مالی سال 2023 کے لئے 3.00 روپے فی حصہ کا وقتی منافع کا اعلان بھی کیا ہے جس کی کل رقم 61.05 کروڑ روپے ہے۔
ایم او آئی ایل کے سی ایم ڈی جناب اجیت کمار سکسینہ نے کہا کہ ‘‘آنے والے مہینوں میں زیادہ بہتر کارکردگی درج کرنے کے لئے کمپنی کو مزید تیار کیا گیا ہے۔’’
ایم او آئی ایل لمٹیڈ حکومت ہند کی وزارت اسٹیل کے انتظامی کنٹرول کے تحت ایک شیڈیول – اے ، مینی رتنا زمرہ – 1 سی پی ایس ای ہے ۔ ایم او آئی ایل ملک میں خام مینگنیج کی سب سے بڑی پیدا کرنے والی کمپنی ہے جس کا مارکیٹ حصص 45 فیصد ہے اور ریاست مہاراشٹر اور مدھیہ پردیش میں 11 کانوں میں کام کر رہی ہے۔ کمپنی کا وژن 2030 تک اپنی پیداوار کو 3.00 ملین ٹن تقریباً دوگنی کرنے کا ہے ۔ ایم او آئی ایل ریاست مدھیہ پردیش میں دیگر علاقوں کے علاوہ ریاست گجرات ، راجستھان اور اڈیشہ میں تجارت کے مواقع بھی تلاش کر رہا ہے۔
کوئلے کی وزارت
کوئلہ کی وزارت، خصوصی مہم دوئم کے تحت مختلف سرگرمیاں انجام دیتی ہے
کوئلہ کی وزارت نے اس سال 2 اکتوبر سے 31 اکتوبر 2022 تک خصوصی مہم دوئم شروع کی ہے۔ اس مہم کے دوران وزارتوں/ محکموں کے علاوہ فیلڈ/ شہر کے باہر کے دفاتر پر بھی خصوصی توجہ مرکوز کی جا رہی ہے ،تاکہ مہم کی نگرانی کی جاسکے اور اس پر عمل درآمد کیا جا سکے۔
یہ خصوصی مہم دو مرحلوں میں منعقد کی گئی ہے:
- تیاری کا مرحلہ 14 ستمبر 2022 سے 30 ستمبر 2022 تک اور
- نفاذ کا مرحلہ 2 اکتوبر 2022 سے 31 اکتوبر 2022 تک ۔
کوئلہ کی وزارت نے خصوصی صفائی ستھرائی مہم کے لیے کول فیلڈ کے مختلف علاقوں میں ملک بھر میں 340 مقامات کی نشاندہی کی ہے۔ اس مہم کے دوران ٹھکانے لگانے کے لیے بڑی مقدار میں کچرے کی بھی نشاندہی کی گئی ہے۔
کوئلہ کی وزارت کے کول فیلڈ دفاتر کو خصوصی مہم دوئم کے تحت جمالیاتی شکل حاصل ہور ہی ہے ۔
کچرے اور فضلے کو ٹھکانے لگانے سے خالی جگہوں کو مختلف مقاصد ، جیسے پارکنگ کی جگہ، دفتر میں بیٹھنے کے انتظامات، اسٹوریج، شجرکاری، وسیع راستے وغیرہ کے لیے استعمال کیا جا رہا ہے۔
سنٹرل کول فیلڈز لمیٹڈ   کی دو جگہوں کو ڈی ڈی نیوز کے ذریعہ 13 اکتوبر 2022 کو فلمایا گیا،جبکہ سی سی ایل کے ہیڈکوارٹر دفتر رانچی کو 14 اکتوبر 2022 کو فلمایا گیا تھا۔
سووچھ بھارت ابھیان کے تحت خصوصی مہم دوئم کی تقریبات کے ایک حصے کے طور پر، ٹیم سی سی ایل کی جانب سے بی اینڈ کے علاقے کے ایک گیسٹ ہاؤس میں ٹھکانے لگائی گئی اشیاء کے بندوبست کے تحت ، ٹائرس، پائپس، کارٹ وغیرہ سے ایک باغ تیار کیا گیاتھا۔
یہ ایک آزمائشی اقدام تھا، جس کو مجوزہ ایکو پارک اور دیگر پارکس کول کمپنیوں میں بڑھایا جائے گا۔ اسے کانوں کی پائیدار ترقی میں اہم رول ادا کرنے کی ایک کوشش کے طور پر بھی سمجھا جا سکتا ہے اور یہ تین آر  یعنی کمی کرنا، دوبارہ استعمال کرنا اور دوبارہ قابل استعمال بنانا کے تصور کی بہترین مثالوں میں سے ایک ہے،جو کہ ان اقدامات کا نتیجہ ہے کہ فضلہ کی تعداد کو کیسے منظم کیا جائے ۔ یہ اقدام ایم او سی میں سووچھ بھارت ابھیان کے تئیں کی جانے والی بہترین سرگرمیوں میں سے ایک بتایا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-11685
(Visitor Counter : 55
وزارت دفاع
ہندوستانی فوج نے پیرالمپکس کمیٹی آف انڈیا کے ساتھ ساتھ بوسیا کھیلوں کو فروغ دینے میں پیش قدمی کی
ساتویں بوسیا نیشنل چمپئن شپ کا انعقاد 28 فروری سے 04 مارچ 2023 تک راجپوتانہ رائفلز رجمنٹل سنٹر، دہلی چھاؤنی میں کیا گیا۔ ایک کھیل کے طور پر، بوسیا بنیادی طور پر دماغی فالج کے شکار کھلاڑی کھیلتے ہیں لیکن اب اس میں دیگر معذوری والے کھلاڑیوں کو شامل کرنے کے لیے توسیع کی گئی ہے جو کھلاڑیوں کی حرکت مہارتوں کو متاثر کرتے ہیں۔ کھیل گیند سے کھیلا جاتا ہے۔ گیند چھوڑتے وقت تمام کھلاڑیوں کو بٹھانا ضروری ہے اور زیادہ تر وہیل چیئر سے کھیلتے ہیں۔ ایتھلیٹ گیند کو لے جانے کے لیے پھینک سکتے ہیں، لات مار سکتے ہیں یا ریمپ کا استعمال بھی کر سکتے ہیں۔ پیرا اولمپک کی سطح پر، بوسیا صرف دو کھیلوں میں سے ایک ہے جس کا کوئی اولمپک ہم منصب نہیں ہے۔
ہندوستانی فوج نے بوسیا کو فروغ دینے میں سبقت حاصل کی ہے۔ اس مقصد کے لیے، ہندوستانی فوج کے مشن اولمپکس ونگ اور ہندوستان کی پیرا اولمپکس کمیٹی کے درمیان ملک میں پیرا اولمپکس کی تحریک کو فروغ دینے اور خصوصی طور پر قابل ہندوستانی فوج کے سپاہیوں کو پیرا ایتھلیٹس میں تبدیل کرنے کے لیے ایک پلیٹ فارم فراہم کرنے کے لیے مفاہمت کی ایک یادداشت پر دستخط کیے گئے ہیں۔
اس منفرد پہل کے ایک حصے کے طور پر، ہندوستانی فوج نے، ہیڈ کوارٹر دہلی ایریا اور مشن اولمپکس ونگ کے ذریعے، اس تقریب کے انعقاد اور تال میل میں مکمل تعاون کیا۔ ہندوستانی فوج نے نیشنل چمپئن شپ میں پیراپلیجک بحالی مرکز، کرکی  سے چھ رکنی تجربہ کار ٹیم کو بھی میدان میں اتارا۔
چمپئن شپ کے آغاز سے پہلے، تمام شرکاء کو ان کی معذوری کے مطابق زمروں میں درجہ بند کیا گیا تھا۔ چمپئن شپ میں 21 ریاستوں کے تقریباً ستر وہیل چیئر باؤنڈ پیرا ایتھلیٹس نے حصہ لیا۔ ہندوستانی آرمی کے ذریعے معذور افرادکے لیے چلائے جانے والے آشا اسکول سے تعلق رکھنے والے طلباء نے بھی ان کھیلوں کا مشاہدہ کیا۔ لیفٹیننٹ جنرل دھیرج سیٹھ، جنرل آفیسر کمانڈنگ دہلی ایریا 04 مارچ 2023 کو منعقدہ اختتامی اور تقسیم انعامات کی تقریب کے مہمان خصوصی تھے۔ جنرل آفیسر نے فائنل میچ دیکھا اور فاتحین کو میڈلز اور ٹرافی سے نوازا۔
ہیڈکوارٹر دہلی ایریا کے زیراہتمام بوسیا نیشنل چمپئن شپ آرمی کے لیے ایک نمایاں واقعہ رہا ہے کیونکہ اس نے ہندوستانی فوج کے حاضر سروس فوجیوں اور سابق فوجیوں کے لیے بوسیا کھیلوں میں شرکت کی نئی راہیں کھولی ہیں۔ ایونٹ کے فاتحین مئی 2023 میں ہانگ کانگ میں ہونے والے بوسیا ریجنل چمپئن شپ میں حصہ لیں گے۔ ہانگ کانگ ایونٹ کے گولڈ میڈلسٹ کو ستمبر 2024 میں پیرس میں ہونے والے پیرا اولمپکس میں براہ راست جگہ ملے گی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.25 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
17)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
17,25,22,280
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17.25 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت اطلاعات ونشریات
ہندوستان کے 51ویں بین اقوامی فلمی میلے میں بنگلہ دیش توجہ کا مرکز
ہندوستان کے بین اقوامی فلمی میلے کی طرف سے کل اعلان کیا گیا کہ اس مرتبہ کس ملک کو توجہ کا مرکز بنایاجائے۔ہندوستان کے 51ویں بین اقوامی فلمی میلے توجہ کا مرکز بنگلہ دیش ہوگا۔
توجہ کا مرکز بننے والا ملک میلے کا ایک خصوصی حلقہ ہوتا ہے جواس ملک کی سنیما کے میدان میں خدمات اورشاندار کارکردگی کا اعتراف کرتا ہے۔ہندوستان کے 51ویں بین اقوامی فلمی میلے کے اس شعبہ میں چار فلمیں دکھائی جائیں گی۔
1-جیبون دھلی: از تنویرمکمل
2-میگھ ملہار: از زاہدالرحمان انجان
3-انڈر کنسٹرکشن: ازروبیات حسین
4-سینسیرلی یورس ڈھاکہ: از نوہاش ہمایوں، سید احمد شوقی، راحت رحمان جوائے، ایم ڈی ربیع العالم، غلام کبیریا فاروقی، میرمکرم حسین، تنویر احسن، محمدالاسلام، عبداللہ النور،کرشن نیندو چٹو اپادھیائے،سید صالح احمد سبحان۔
ہندوستان کے بین اقوامی فلمی میلےکے بارے میں:
ہندوستان کا بین اقوامی فلمی میلہ  1952 میں شروع ہوا،جو ایشیا کاسب سے اہم فلمی میلہ ہے۔ یہ میلہ سالانہ منعقد کیا جاتا ہے۔سردست اس کا انعقاد گوا میں ہوتا ہے۔ میلے کا مقصد عالمی سنیما کو ایک مشترکہ پلیٹ فارم مہیا کرنا ہے جہاں فلموں کے آرٹ کی شاندار نمائش کی جاسکے اور مختلف ملکوں کی سماجی اورثقافتی روایات کے سیاق وسباق میں ان کے فلمی کلچرکو سمجھاجاسکے اور ان کی ستائش کی جاسکے ساتھ ہی دنیا کے لوگوں کے درمیان دوستی اور تعاون کو فروغ دیاجاسکے۔اس میلے کا انعقاد وزارت اطلاعات ونشریات کے تحت فلمی میلے کے ڈائریکٹوریٹ اور گوا کی ریاستی حکومت مشترکہ طورپر کرتی ہے۔
51واں میلہ 16 جنوری2021 سے شروع ہوکر 24 جنوری 2021 تک جاری رہے گا۔
امور داخلہ کی وزارت
سائبرفورینسک اور تربیتی لیباریٹریاں
داخلی امور کے وزیرمملکت جناب اجے کمار مشرا نے لوک سبھا میں ایک سوال کے تحریری جواب میں بتایا کہ دستیاب اطلاع کے مطابق داخلی امور کی وزارت نے خواتین اوربچوں کےخلاف سائبرجرائم کو روکنے کی اسکیم کے تحت ریاستوں اور مرکز کے زیرانتظام علاقوں کو ان کی صلاحیت سازی کےلئے مالی امداد فراہم کی ہے۔ اب تک 33 ریاستوں اورمرکز کےزیر انتظام علاقوں میں سائبر فارینسک اور تربیتی لیباریٹریاں شروع کی گئی ہیں۔
ایک نیشنل سائبر فارینسک لیباریٹری  حیدرآباد کے سینٹرل فاروینسک لیباریٹری میں قائم کی گئی ہے تاکہ ڈجیٹل دھوکہ دہی / س ائبر فارینسک کے اہم معاملات کی تفتیش کی جاسکے۔ یہ لیباریٹری ملک میں دیگر مرکزی اور ریاستی فارینسک سائنس لیباریٹری کے لئے ایک ماڈل لیباریٹری کے طور پر کام کرتی ہے۔
حکومت نے فارینسک کی صلاحیتوں کی جدید کاری کےلئے ایک اسکیم کو منظوری دی ہے جو منجملہ ریاستوں اور مرکز کے زیرانتظام علاقوں کو مدد فراہم کرے تاکہ سائبر فارینسک سمیت جدید مشینری اورآلات کے ساتھ اعلی معیاری فارینسک فائنس کی سہولتوں کو فروغ دیا جاسکے۔ حیدرآباد کی این سی ایف ایس ایل سائبر جرائم سے متعلق ثبوت کے معاملات میں ضروری فارینسک تعاون فراہم کرتی ہے ۔ نئی سہولتیں / ڈویزن کا قیام ایک جاری عمل ہے اور ہر ریاست/ مرکز کے زیر انتظام علاقے میں مانگ اور ضرورتوں کے مطابق کام کرتی ہے۔
7 سینٹرل فارینسک سائنس لیباریٹریوں نے فروری 2023 تک یعنی 23-2022 میں سائبر کے 1856 معاملے نمٹائے۔ ریاستوں اورمرکز کے زیر انتظام علاقوں کے ایف ایس ایل میں معاملات کو نمٹانے سےمتعلق معلومات مرکزی طور پر برقرار نہیں رکھ رہے ہیں ۔
داخلی امور کی وزارت نے خواتین اوربچوں کی اسکیم صلاحیت سازی کے لئے ان کے خلاف سائبر جرائم کی روک تھام کے تحت مالی سال 18-2017 سے 23-2022 تک 122.24 کروڑ روپئے کی مالیت تک ریاستوں اورمرکز کے زیرانتظام علاقوں کومالی امداد فراہم کی ہے۔ اس صلاحیت سازی سائبر فارینسک اورتربیتی لیباریٹریوں کا قیام جونیئر سائبر کنسلٹنٹس کو ہائر کرناشامل ہے۔اس کے علاوہ ریاستی فارینسک لیباریٹری میں سائبر فارینسک اورڈی این اے ڈویزن کو مستحکم کرنے کی غرض سے نربھیافنڈ کے تحت مالی سال 19-2018 سے 23-2022 تک 175.32 کروڑ روپئے جاری کئے گئے۔
وزارت سیاحت
مرکزی وزیر صحت پرہلادسنگھ پٹیل نے نئی دلی میں کثیر لسانی انکریڈبل انڈیا ویب سائٹ کا آغاز کیا
ویب سائٹ کے چینی ،عربی اور اسپینش ورژن ان خطوں کے سیاحوں کو اپنی طرف راغب کریں گے: پرہلادسنگھ پٹیل
نئیدہلی 03مارچ 2020۔سیاحت اورثقافت کے وزیرمملکت  جناب پرہلادسنگھ پٹیل نے آج نئی دلی میں کثیرلسانی انکریڈبل انڈیا ویب سائٹ کا آغازکیا۔ویب سائٹ فی الحال انگلش اورہندی زبانوں میںہے اوراب اس کا آغازچینی ،عربی اور اسپینش زبانوں میں کیا گیا ہے تاکہ ان خطوں کے سیاحوں کو راغب کیاجاسکے ۔اس موقع پر وزارت سیاحت کے سکریٹری جناب یوگیندر ترپاٹھی ، ڈائریکٹر جنرل ، وزارت سیاحت محترمہ میناکشی شرما ، وزارت کے سینئیر افسران ، غیر ملکی مندوبین اور سیاحت ،صنعت کے حصہ دار بھی موجود تھے۔
اس موقع پرخطاب کرتے ہوئے جناب پرہلاد سنگھ پٹیل نے کہا کہ وزارت سیاحت کے آغاز کردہ ڈجیٹل اقدام انکریڈبل انڈیا ویب سائٹ اور موبائل ایپ کا مقصد بھارت کو دنیا بھر میں ایک مقبول سیاحتی مقام کے طور پر پیش کرنا ہے۔ جناب پٹیل نے کہا کہ ہمارا مقصد ایک عالمی پلیٹ فارم پر بھارت کی مختلف سیاحتی مصنوعات کی نمائش کرنا اور نجی اور تصوراتی ڈجیٹل تجربات سیاحوںکو فراہم کرکے سیاحتی بیداری ، پرکشش مقامات اور مواقع میں اضافہ کرنا ہے۔
جناب پرہلادسنگھ پٹیل نے کہا کہ آج انکریڈبل انڈیا ویب سائٹ اور موبائل ایپ کا آغاز چینی ،عربی اور اسپینش زبانوںمیں کیا جارہا ہے جس کا اصل مقصد ان ممالک کے سیاحوں سے موثر طور پر جوڑنا ہے ، جہا ں ان زبانوں کا ویب اور سوشل میڈیا پلیٹ فارموں کے ذریعہ پہلے سے ہی غلبہ ہے اور اس طرح ان سے بہتر تعلق قائم کیا جاسکتا ہے ۔
انہوں نے کہا کہ ہرسال بہت سارے سیاح ان تین زبانوںکا استعمال کرنے والے ملکوں سے بھارت آتے ہیں ۔ بھارت کے بہت سارے لوگ سیاحت اور دیگر مقاصد کے لئے ان ملکوںکا دورہ بھی کرتے ہیں۔ انہوں نے مزید کہا کہ سیاحوں کا یہ تبادلہ ہمیں ایک دوسرے کو سمجھنے اور ایک دوسرے کی ثقافت کی تعریف کرنے میں ایک اہم رول ادا کرتا ہے ۔2019 میں 10.9 ملین سے زائد غیر ملکی سیاح بھارت آئے ۔ جن میں تقریباََ 6 لاکھ لوگ چینی ،تقریباََ دو لاکھ عربی اورتقریباََ ایک لاکھ 25 ہزار اسپینش بولتے ہیں ۔
جنا ب پٹیل نے کہا کہ 360 ڈگری تجربات پر مبنی واک تھروز اور اسٹوریز اور خوراک ،وراثت ،فطرت اور جنگلاتی زندگی ،روحانیت ،مہم جوئی ،فن اور شاپنگ وغیرہ سے متعلق تجربات کے ذریعہ ویب سائٹ پر تجربات پر مبنی مشمولات فراہم کئے جاتے ہیں۔
جناب پٹیل نے کہا کہ وزارت سیاحت کی انکریڈبل انڈیا 2.0 ویب سائٹ کا مقصد سیاحوں کو متعلقہ ، نجی اور تصوراتی ڈجیٹل تجربات فراہم کرکے ایک عالمی میدان میں ہندوستان کی مختلف سیاحتی مصنوعات کو پیش کرنا اور سیاحتی بیداری اور مواقع میں اضافہ کرنا ہے۔
ویب سائٹ فی الحال متعدد پرکشش مقامات کے ساتھ تقریباََ 165 مقامات ، 2700 سے زائد صفحات ، 28 ریاستوں اور مرکز کے زیر انتظام خطوں کے بارے میں بہت ساری معلومات پر مشتمل ہے۔ ویب سائٹ جو فی الحال انگلش اور ہند ی زبان میں ہے اب چینی ،عربی اور اسپینش زبان میں اس کا آغاز کیا گیا ہے،جس کا بنیادی مقصد ویب اورسوشل میڈیا پلیٹ فارموں پر سیاحوں کو موثر طور پر مصروف رکھنا ہے ۔
ویب سائٹ وقتاََ فوقتا ََ نئے ڈیزائن اور موضوع کے ساتھ مستقل طور پر ترقی کرتی رہے گی۔ مستقبل میں یہ ویب سائٹ دیگر اہم عالمی زبانوں میں بھی دستیاب ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-991
(Visitor Counter : 53
سماجی انصاف اور تفویض اختیارات کی وزارت
ملک بھر میں مختلف مقامات پر دیویانگ جن اور عمر رسیدہ شہریوں کو امداد اور امدادی آلات کی تقسیم کے لیے ’سماجک ادھیکاریتا شیورز‘ کا انعقاد
معذور افراد اور ملک کے عمر رسیدہ شہریوں کو بااختیار بنانے کی کوشش میں حکومت ہندکی وزارت برائےسماجی انصاف اورتفویض اختیارات ملک بھر میں 74 مقامات پر ’سماجی ادھیکاریتا شیورز‘ کا انعقاد کر رہی ہے۔ ان کیمپوں کا مقصد 47,000 سے زیادہ پہلے سے شناخت شدہ معذور افراد اور عمر رسیدہ شہریوں کو حکومت ہند کی اے ڈی آئی پی  اور راشٹریہ وایوشری یوجنا اسکیموں کے تحت مختلف قسم کے معاون آلات تقسیم کرنا ہے۔
یہ تقریبات 20 ریاستوں/مرکز کے زیر انتظام علاقوں کا احاطہ کریں گی اور 24 ستمبر 2023 کو ویڈیو کانفرنسنگ کے ذریعہ مدھیہ پردیش کے تکم گڑھ میں مانس منچ کے پروگرام کے مرکز سے آن لائن مربوط ہوں گی۔
تکم گڑھ میں مرکزی تقسیم پروگرام کا افتتاح، سماجی انصاف اور تفویض اختیارات کے مرکزی وزیر ڈاکٹر وریندر کمار کریں گے۔ پروگرام میں مقامی نمائندوں اور معززین کی موجودگی متوقع ہے ۔
ان کیمپوں کے انعقاد کا مقصد ملک بھر میں ایک جامع معاشرے کے لیے ایک نقطہ نظر تیار کرنا ہے، جو معذور افراد اورعمر رسیدہ شہریوں کے لیے بااختیار اور باوقار زندگی کو یقینی بنانا ہے۔ اس کا مقصد معذور افراد کے لیے مساوی مواقع فراہم کرنا ہے، جس سے وہ پیداواری، محفوظ اور باوقار زندگی گزار سکیں۔ تقسیم کیمپوں کا انعقاد معذور افراد کے بااختیار بنانے کے محکمے   ، سماجی انصاف اور بااختیار بنانے کی وزارت، حکومت ہند نے مصنوعی اعضاءمینوفیکچرنگ کارپوریشن آف انڈیا  اور قومی اداروں اورڈی ای پی ڈبلیو ڈی کے انتظامی کنٹرول میں سی آر سی کے کام کرنے والوں کے تعاون سے کیا ہے۔
مختلف مقامات پر بیک وقت منعقد ہونے والے امدادی آلات کی تقسیم کے کیمپوں کے سلسلے میں، بجلی، نئی اور قابل تجدید توانائی کے مرکزی وزیر جناب آر کے سنگھ بہار کے آرہ میں منعقدکیے جانے والے تقسیم کیمپ کی ایک تقریب میں شرکت کریں گے۔ اسی طرح، مہاراشٹر کے بیڈ میں ہونے والے پروگرام میں سماجی انصاف اورتفویض اختیارات کے وزیر مملکت جناب رام داس اٹھاولے کے ذریعہ امدادی آلات کی تقسیم کا مشاہدہ کیا جائے گا۔ تریپورہ کی دھلائی میں سماجی انصاف اورتفویض اختیارات کی وزیر مملکت کماری پرتیما بھومک شرکت کریں گی۔ سماجی انصاف اور تفویض اختیارات کے وزیر مملکت جناب اے نارائن سوامی کرناٹک کے چتردرگا میں امدادی آلات فراہم کرنے والے تقسیم کیمپ کے مہمان خصوصی ہوں گے۔
ان تمام تقسیم کیمپوں کوتکم گڑھ میں مرکزی پروگرام کے مقام سے آن لائن مربوط کیا جائے گا۔
مختلف قسم کے امدادی آلات تقسیم کیے جائیں گے، جن میں موٹرائزڈ ٹرائی سائیکلیں، ہاتھ سے چلنے والی ٹرائی سائیکلیں ،فولڈنگ وہیل چیئر، واکر، واکنگ اسٹکس، بریل کٹس، رولیٹرز، بی ٹی ای سماعت کے آلات ، سی پی کرسیاں، سینسر پر مبنی الیکٹرانک سوگمیا کین، اسمارٹ فون، بریل کٹس، اے ڈی ایل کٹس ، اور معذور افراد کے لیے مصنوعی اعضاء اور کیلیپر۔ عمر رسیدہ شہریوں کے لیے، پاؤں کی دیکھ بھال کے یونٹ، ریڑھ کی ہڈی کی مدد، کموڈ والی وہیل چیئر، چشمے، ڈینچر، سلیکون کشن، ایل ایس بیلٹ، تپائی، گھٹنے کے تسمے اور واکر شامل ہیں۔
ان امدادی آلات کا مقصد فائدہ اٹھانے والوں کو خود انحصار بنانا اور انہیں معاشرے کے مرکزی دھارے میں ضم کرنے کے لیے بااختیار بنانا ہے۔
یہ پروگرام صبح 11 بجے سے اے ایل آئی ایم سی او کے آفیشل یوٹیوب چینل پر براہ راست نشر کیا جائے گا۔
لنک یہ ہے https://www.youtube.com/live/7SQ_zcJwI2Q?si=CgcL_hasL3DKyPbB
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
9869
(Visitor Counter : 32
ٹیکسٹائلز کی وزارت
روایتی کپڑا بنائی کے ہنر کا احیائے نو
ہُنر میں بہتری لانا ایک مسلسل عمل ہے۔تکنیکی میدانوں جیسے بُنائی، رنگائی اور ڈیزائننگ وغیرہ میں ہتھکرگھا کاریگروں کے ہُنر میں بہتری لانے کے ضرورت پر مبنی پروگرام ٹیکسٹائل کے شعبے میں سمرتھ- صلاحیت سازی کے تحت انجام دیئے جاتے ہیں۔
بُنائی کے کاریگروں کےلئے صحت بیمہ اسکیم ، وزارت صحت و خاندانی بہبود حکومت ہند کے تحت مہیا کرائی جاتی ہے۔
حکومت ہند کی ٹیکسٹائل کی وزارت ملک بھر میں ہتھ کرگھے کی ترقی اور بُنکروں کی بہبود کےلئے درج ذیل پروگرام چلا رہی ہے:
- قومی ہتھ کرگھا ترقیاتی پروگرام 
- جامع ہتھ کرگھا کلسٹر ترقیاتی اسکیم
- ہتھ کرگھا کاریگروں کی جامع بہبود اسکیم
- یارن سپلائی اسکیم
مندرجہ بالا اسکیموں کے تحت مستحق ہینڈلوم اداروں ؍بُنکروں وغیرہ کو خام مٹیریل کی خریداری کے لئے، چرخے اور اس سے متعلقہ سامان ، ڈیزائن کا اختراع، مصنوعات کے تنوع، بنیادی ڈھانچے کی ترقی، ہُنرمیں بہتری، لائٹنگ یونٹس، گھریلو اور سمندر پار بازاروں میں ہینڈلوم کی مصنوعات کی مارکیٹنگ اور ریاعتی شرحوں پر مُدرا لون کی فراہمی کی جاتی ہے۔
یہ معلومات ٹیکسٹائل کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں دی۔
کارپوریٹ امور کی وزارتت
انویسٹر ایجوکیشن اینڈ پروٹیکشن فنڈ اتھارٹی  نے، گیان درشن چینل کے ذریعے، نوجوانوں میں سرمایہ کاری کی تعلیم اور مالی خواندگی کو فروغ دینے کے لیے اندرا گاندھی نیشنل اوپن یونیورسٹی  کے ساتھ مفاہمت نامہ پر دستخط کیے
نئی دہلی،12 جنوری 2022: کارپوریٹ امور کی وزارت کے زیراہتمام انویسٹر ایجوکیشن اینڈ پروٹیکشن فنڈ اتھارٹی نے آج یہاں ایک ورچوئل ایونٹ کے ذریعے اندرا گاندھی نیشنل اوپن یونیورسٹی  کے ساتھ مفاہمت کی یادداشت پر دستخط کیے ہیں۔ مفاہمت نامے پر دستخط کرنے کا مقصد گیان درشن چینل کی ٹیلی لیکچرنگ سہولت کا استعمال کرتے ہوئے سرمایہ کاروں کی تعلیم، بیداری اور تحفظ کے مینڈیٹ کو حاصل کرنا ہے۔
اگنو /گیان درشن چینل کے ساتھ یہ اشتراک موجودہ اور ممکنہ شراکت داروں کے ایک بڑے گروپ کے درمیان سرمایہ کار کی تعلیم اور بیداری کے پیغام کو پھیلانے میں مدد کرے گی۔ لیکچر سیریز کے لیے وسائلی شخصیا ت کے پینل میں آئی سی اے آئی، آئی سی ایس آئی اور آئی ای پی ایف اےجیسے پیشہ ورانہ اداروں کے ماہرین اور کارپوریٹ امور کی وزارت کے سینئر حکام نیز دیگر ریگولیٹرز شامل ہوں گے۔ 75 قسطوں پر مشتمل مجوزہ لیکچروں کی سیریز 24x7 گیان درشن ٹی وی چینل پر براہ راست نشریاتی لیکچر کی سیریز ہوگی اور یہ ’’آزادی کے امرت مہوتسو‘‘ کے تحت ہندوستان کی آزادی کی 75ویں سالگرہ کی یاد میں سال بھر جاری رہنے والی سرگرمیوں کا ایک حصہ ہے۔
ٹی لی لیکچرنگ سیریز کی 26 قسطیں اس سے قبل سال 2021 میں پیش کی گئی تھیں جنھیں تمام شراکت داروں نے سراہا تھا۔ ٹی لی لیکچرس کا ذخیرہ آئی ای پی ایف اے کے آفیشیل یوٹیوب چینل پر دستیاب ہے۔
کارپوریٹ امور کی وزارت کے سکریٹری جناب راجیش ورما اور آئی ای پی ایف اے کے سابق صدر نشین نے اپنے کلیدی خطاب میں کہا ’’ہم سب یہاں لوگوں کو تعلیم فراہم کرنے کے مشترکہ مقصد کے ساتھ یکجا ہوئے ہیں۔پوری قوم آزادی کا امرت مہوتسو کے 75 سال کا جشن منا رہی ہے کیوں کہ ہندوستان ایک خود کفیل ، ترقی پسند قوم بن گیا ہے۔ اس دن کو سوامی وویکا نند کے یوم پیدائش میں اس کی یاد میں نوجوانوں کے قومی دن کے طورپر بھی منایا جاتا ہے۔ ان تمام عظیم واقعات کے ایک ساتھ رونما ہونے کے باعث آج کا واقعہ اور زیادہ موزوں اور متعلقہ ہوگیا ہے۔ آئی ای پی ایف اے اور اگنو، دونوں کا مشترکہ مقصد تعلیم فراہم کرنا اور لوگوں کو ان کی زندگیوں کو متاثر کرنے والے مضامین کے بارے میں آگاہ کرنا ہے۔ آئی ای پی ایف اے تمام شراکت دار گروپوں اور خاص طور نوجوانوں میں بیداری اجاگر کرنے کا ارادہ رکھتاہے‘‘۔
اگنو کے وائس چانسلر پروفیسر ناگیشور راؤ نے اپنے کلمات میں کہا کہ اس پہل کے ساتھ اگنو اور آئی ای پی ایف اے، نوجوانوں اور دیگر شراکت داروں تک بڑے پیمانے پر رسائی کریں گے جو دونوں تنظیموں کے وژن اور مشن کو پورا کرنے میں نتیجہ خیز ثابت ہوں گے۔
آئی ای پی ایف اے اتھارٹی کے سی ای او ، ایس ایچ منوج پانڈے، اگنو کے پرو وائس چانسلر پروفیسر ستیہ کام، آئی سی اے آئی کے صدر ایس نہار جمبوساریا، آئی سی ایس آئی کے صدر جناب ناگیندر ڈی راؤ اور آئی ای پی ایف اے، اگنو اور کارپوریٹ امور کی وزارت کے دیگر سینئر عہدیداران نے بھی اس موقع پر شرکت کی۔
انویسٹر ایجوکیشن اینڈ پروٹیشن فنڈ اتھارٹی ، اپنی کمپنیوں کے قانون 2013 کی دفعہ 125 کے تحت آئی ای پی ایف فنڈ کے انتظام کے لیے ، کمپنیوں کے قانون 2013 کی دفعہ 125  کے تحت قائم کی گئی ہے۔ اتھارٹی کا بنیادی مقصد سرمایہ کاروں کی تعلیم کو فروغ دینا، آگاہی اور تحفظ ، حقدار دعویداروں کو کمپنیوں کے قانون 2013 کی دفعہ 124 اور 125 کے تحت ، غیر دعوے شدہ حصص، منافع اور دیگر رقوم کی واپسی ادائیگی کرنا ہے۔ آئی ایف پی ایف اے، کارپوریٹ امور کی وزارت کے انتظامی کنٹرول کے تحت کام کرتی ہے۔
نائب صدر جمہوریہ ہند کا سکریٹریٹ
شہری دیہی تفریق کو ختم کرنے کی ضرورت، دیہی بھارت پر ترقی کے لئے زیادہ توجہ دینے کی ضرورت: نائب صدرجمہوریہ کا بیان
نئی دہلی،28 ؍فروری،نائب صدرجمہوریہ ہند جناب ایم وینکیا نائیڈو نے ملک میں یکساں ترقی کو یقینی بنانے کے لئے شہری اور دیہی تفریق کو ختم کرنے پر زور دیتے ہوئے کہا کہ دیہی بھارت پر ترقی کے لئے زیادہ توجہ دینے کی ضرورت ہے۔ وہ آج یہاں حکمرانی میں اختراعات کے لئے کلام ایوارڈ 2019 دینے کے موقع پراختراعات اور حکمرانی کے موضوع پر ڈاکٹر اے پی جے عبدالکلام سربراہ کانفرنس کے تیسرے ایڈیشن سے خطاب کررہے تھے۔
جناب نائیڈو نے کہا کہ سماجی حیثیت کو اہمیت دئے بغیر ہر ایک کو وسائل ، حفظان صحت اور تعلیم کے لئے برابر رسائی فراہم کرنے سے ملک میں تفریق ختم کرنے میں مدد ملے گی۔ انہوں نے نوجوان نسل پر تحقیق کے لئے زور دیا اور کہا کہ وہ نئے نظریات اور اختراعات پیش کرکے بھارت کی ترقی میں تعاون کریں۔
نائب صدرجمہوریہ نے اپنے اس خیال کا اظہار کیا کہ ہر ایک شہری کو عالمی مسابقت والے ملک کے لئے خود کفالت کے حصول میں اہم رول ادا کرنا چاہئے ۔ انہوں نے مزید کہا کہ پائیدار کوششوں کے ساتھ ہم نئے بھارت کے خواب کو پورا کرسکتے ہیں۔
حکمرانی کو حقیقی ترقی کے لئے کلید اور کارکردگی کو کسوٹی قرار دیتے ہوئے جناب نائیڈو نے کہا کہ نظریات کو حقیقت میں بدلنے کی ضرورت ہے۔
نائب صدر نے کہا کہ ڈاکٹر اے پی جے عبدالکلام کا نام آتے ہی بھارت کا وہ ویژن سامنے آجاتا ہے جو پوری طرح ترقی کی راہ پر گامزن ہو، جس میں دانشوری کو پوری طرح استعمال کیا جاتا ہو اور جو ملکوں کی انجمن میں اپنا جائز مقام حاصل کرنے کے لئے اپنے ثقافت اور روحانی سرمائے کا استعمال کرسکتا ہو۔
نائب صدرجمہوریہ نے سائنسی برادری ، تحقیق کرنے والوں اور جدت طرازوں پر زور دیا کہ وہ کسانوں کی زندگی میں تبدیلی لانے کے لئے سائنس اور ٹیکنالوجی اور اختراعات کا استعمال کریں۔ انہوں نے کھیتی پر خصوصی توجہ دینے کی وکالت کی ، جس پر گاؤوں کی معیشت ٹکی ہوئی ہے۔ انہوں نے مزید کہا کہ سب سے اہم چیلنج ملک کے دیہی علاقوں کی ترقی کے لئے بہترین امکانی نظریات اور اختراعات کو استعمال کیا جائے گا، جہاں بھارت کی 60 فیصد آبادی رہتی ہے۔
اس موقع پر نائب صدرجمہوریہ نے 75 نئی کلام ڈیجیٹل لائبریریوں کا بھی آغاز کیا جن کا مقصد اسکولوں میں ڈیجیٹل طریقے سے مفت تعلیم اور انہیں بچوں کے لئے رسد گاہوں کے طور پر استعمال کرنا شامل ہے۔
اس موقع پر مدھیہ پردیش کے سابق وزیراعلیٰ شیو راج سنگھ چوہان ، ڈی جی ڈی آئی اے اینڈ ڈی سی آئی ڈی ایس انٹلیجنس ، وزارت دفاع ، گوا کے آرٹ اور کلچر کے وزیر لیفٹیننٹ جنرل امر جیت سنگھ بیدی ، گجرات کے چیف سکریٹری جناب گووند گوڑے ، ڈاکٹر جگدیپ نارائن سنگھ اور دیگر اہم شخصیات موجود تھیں۔
۔۔۔۔۔۔۔۔۔۔۔۔۔۔۔۔

U-1278
(Visitor Counter : 49